Kathleen Raine

Kathleen Jessie Raine (Ilford, Londres,  – ) britainiar poeta izan zen. Natura-zientzietako ikasketak egin zituen, Cambridgeko Unibertsitatean. Han William Empson eta Charles Madge poetak ezagutu zituen, eta bigarrenarekin ezkonduko zen aurrerago. Nahiz eta hasieran zientziaren poesia deritzonaren jarraitzailea izan, Empsonen eredura, geroxeago poesia mistikoagora eta neoplatonikora jo zuen, William Blakeren eta XVIII. mendeko mistiko Emanuel Swedenborgen eraginpean. Haren lehen poema-liburuak naturari buruzkoak dira: Stone And Flower (1943, Harri eta lore) eta Bizi. Gero Bazter mortu batean (1974), Erretratu obala (1977), eta Lurraren orakulua (1980) liburuak etorri ziren. Bestalde, liburu autobiografiko bat idatzi zuen (Agur, soro zoriontsuak), eta baita poesia-kritikako beste zenbait ere: William Blake eta mitologia tradizionala. Aurrerago bere poemen bildumak argitaratu zituen: Poema guztiak (1981); Poema hautatuak (1989).
 Erreferentziak 

Kategoria:Ingalaterrako poetak
Kategoria:Cambridgeko Unibertsitateko ikasleak
Kategoria:Londrestarrak
Kategoria:Emakume poetak
Kategoria:Londresen hildakoak